stanford-oval/wikipedia huggingface dataset:
Keplerin kolmio
Matemaattinen yhteensattuma

Kun tarkastellaan mitä tahansa Keplerin kolmiota, jonka sivujen pituudet ovat  a,a{\sqrt {\varphi }},a\varphi , ja
piirretään kolmion kärkien kautta kulkeva ympyrä ja
piirretään neliö, jonka särmän pituus on yhtä suuri kolmion pidemmän kateetin kanssa,
saadun neliön piiri ( 4a{\sqrt {\varphi }}) on likipitäen yhtä suuri kuin ympyrän kehän pituus ( a\pi \varphi ) – ne poikkeavat toisistaan vähemmän kuin 0,1 %.
On kyse matemaattisesta yhteensattumasta:
 \pi \approx 4/{\sqrt {\varphi }}. 
Jos tämä pätisi tarkalleen, kultaisen kolmion avulla voitaisiin neliöidä ympyrä. Kysymystä siitä, voidaanko ympyrä neliöidä pelkästään harppia ja viivainta käyttämällä, pohdittiin jo vanhalla ajalla, mutta se myöhemmin se on todistettu mahdottomaksi. Toisin sanoen  \pi \neq 4/{\sqrt {\varphi }}, sillä  \pi  on transsendenttiluku.
Joidenkin lähteiden mukaan Keplerin kolmioita voidaan nähdä egyptiläisten pyramidien muotoilussa. Muinaiset egyptiläiset tuskin kuitenkaan tunsivat matemaattista yhteensattumaa piin ja kultaisen leikkauksen välillä.
Keplerin kolmio voidaan konstruoida kultaisen suorakulmion avulla.
Käännös suomeksi
Charles Collingwood

| Charles Collingwood |
| --- | --- |
 Charles Collingwood ja Jacqueline Kennedy Valkoisessa talossa vuonna 1962.
Henkilötiedot
Syntynyt: 4. heinäkuuta 1917 Three Rivers, Michigan, Yhdysvallat
Kuollut: 3. lokakuuta 1985 (68 vuotta)
Kansalaisuus:   Yhdysvallat
Ammatti:  toimittaja
Puoliso:  Louise Allbritton (?–1979 Tatiana Angelini Jolin (?–1985)
Charles Cummings Collingwood (4. heinäkuuta 1917 Three Rivers, Michigan – 3. lokakuuta 1985) oli yhdysvaltalainen radio- ja televisiotoimittaja.
Collingwood valmistui Cornellin yliopistosta vuonna 1939 pääaineenaan filosofia. Vuonna 1940 hän aloitti toimittajana United Press Internationalilla Lontoossa. Vuotta myöhemmin Edward R. Murrow rekrytoi hänet CBS:n uutistoimitukseen. Sodan aikana hän raportoi muun muassa liittoutuneiden maihinnoususta Pohjois-Afrikkaan ja sai Peabody-palkinnon François Darlanin murhan uutisoinnista. Hän oli myös yksi 16:sta toimittajasta, jotka olivat läsnä Saksan antautuessa. Vuonna 1946 Collingwoodista tuli CBS:n kirjeenvaihtaja Yhdistyneissä kansakunnissa ja 1949–1952 hän oli kirjeenvaihtajana Valkoisessa talossa. Vuonna 1952 Collingwoodista tuli W. Averell Harrimanin erikoisavustaja, kunnes hän 1954 palasi toimittajaksi. Vuonna 1964 hänet nimettiin CBS:n pääulkomaankirjeenvaihtajaksi, jota tehtävää hän hoiti vuoteen 1975 saakka. Vuonna 1968 hänestä tuli ensimmäinen yhdysvaltalainen toimittaja, joka pääsi Pohjois-Vietnamiin. Vuosina 1975–1980 Collingwood toimi New Yorkissa, josta käsin hän teki CBS:lle erikoisuutisraportteja televisioon, tehden samalla myös työtä radiossa. Eläkkeelle Collingwood jäi vuonna 1982. Hän kuoli syöpään vuonna 1985.
Kenwyne Jones

| 0 | 1 | 2 |
| --- | --- | --- |

Henkilötiedot
Koko nimi: Kenwyne Joel Jones
Syntymäaika: 5. lokakuuta 1984 (ikä 40)
Syntymäpaikka: Point Fortin, Trinidad & Tobago
Pelipaikka: keskushyökkääjä
Pituus: 188 cm
Seura
Seura: Stoke City
Pelinumero: 17
Seurat
| Vuodet | Seura | O (M) |
| 2002 2002–2004 2004–2007 2004–2005 2005 2007–2010 2010- | Joe Public W Connection Southampton  → Sheffield W. (laina) → Stoke City (laina) Sunderland Stoke City | 11 (9) 31 (30) 71 (19) 7 (7) 13 (3) 94 (26) 20 (5) |
Maajoukkue
| 2003– | Tirinidad & Tobago | 45 (5) |
 Seurajoukkueuran tilastot kattavat vain kansalliset sarjat, päivitetty 14. tammikuuta 2011.  Maajoukkueuran tilastot päivitetty 14. tammikuuta 2011.
Kenwyne Jones (s. 5. lokakuuta 1984 Sobo Village, Point Fortin) on trinidadtobagolainen jalkapalloilija. Viime aikoina kärkihyökkääjänä pelannut Jones on edustanut Valioliigatasolla pelaavaa Stoke Cityä, jonne hän siirtyi Sunderlandista vuonna 2010.
Monet Jonesin peliä nähneet tuntevat miehen erinomaisena target-pelaajan, jonka pääpelivoima hakee vertaistaan. Lisäksi mies omaa melko kovan laukauksen, sekä erinomaisen tekniikan. Jones muistuttaa monella tavalla Tottenhamia edustavaa Emmanuel Adebayoria.
Jones aloitti ammattilaisuransa kotimaansa Joe Public FC:ssä. Sieltä hän siirtyi vuonna 2002 W Connectioniin, kunnes Southampton osti hänet. Southampton lainasi Jonesin Sheffield Wednesdayhin joulukuussa 2004. Laina päättyi jo 15. tammikuuta 2005, mutta hänestä ehti tulla Wednesdayn fanien suosikki tehtyään seitsemän maalia seitsemässä ottelussa. Vuonna 2005 hän oli myös lainalla Stoke Cityssä, jossa teki kolme maalia 13 ottelussa.
Jonesin ensimmäinen maaottelu oli 29. tammikuuta 2003 Suomea vastaan. Hän oli maansa joukkueessa alle 17-vuotiaiden MM-kisoissa ja pelasi kaksi ottelua vuoden 2006 MM-kisoissa Saksassa. Jones on pelannut 45 maaottelua, joissa on tehnyt viisi maalia (tilanne 14. tammikuuta 2011).
Dagmar von Essen

| Dagmar von Essen> Hilma Dagmar von Essen |
| --- | --- |

Henkilötiedot
Syntynyt: 12. kesäkuuta 1881 Jepua
Kuollut: 16. elokuuta 1965 (84 vuotta)
Ammatti:  kotitalousopiston ja kansankorkeakoulun johtaja
Vanhemmat:  Otto Henrik von Essenin ja Amanda os. Krank
Sukulaiset:  Hellin von Essen (sisar)
Hilma Dagmar von Essen (12. kesäkuuta 1881 Jepua – 16. elokuuta 1965 ) oli Lotta Svärd -järjestön 1920-luvun järjestön aktiiveja ja ruotsinkielisen kansankorkeakoulun johtaja Porvoon maalaiskunnassa
Dagmar von Essen oli tilanomistaja Otto Henrik von Essenin ja Amanda os. Krankin tytär. Hän työskenteli Loviisan lähellä Kuggomin kotitalousopiston johtajana, kunnes hänet nimitettiin Porvoon ruotsinkielisen kansankorkeakoulun johtajaksi.
Dagmar von Essen oli sisarensa Hellin von Essenin kanssa Lottajärjestön Porvoon maalaiskunnan Lotta Svärd -yhdistyksen perustajajäseniä. Kun Dagmar von Essen valittiin toimikaudeksi 1923-1924 Lotta Svärd -järjestön keskusjohtokunnan puheenjohtajaksi, hän otti virkavapaata varsinaisesta työstään. Näin ollen von Essen oli Lottajärjestön ensimmäinen palkkajohtaja. Lisäksi von Essen hoiti vuoden verran Lotta Sväd -järjestön muonitusjaoston päällikkyyttä, toimi vuosina 1922-1923 ja 1929-1932 Nylands södra -lottapiirin johtokunnassa sekä Porvoon ruotsinkielisen lottaosaston puheenjohtajana vuosina 1930-1936.
Dagmar von Essen kuoli 16. elokuuta 1965 84 vuoden iässä.
Kavoúsi Kástro

| Kavoúsi Kástro> Καβούσι Κάστρο |
| --- | --- |
 Kavoúsi Kástron kukkula.
Sijainti
 Kavoúsi Kástro
Koordinaatit:  35°6′40″N, 25°52′5″E
Valtio:  Kreikka
Paikkakunta:  Kavoúsi, Ierápetra, Lasíthi, Kreeta
Historia
Tyyppi:  asutus
Huippukausi:  n. 1200–1100 eaa.
Kulttuuri:  minolainen kulttuuri
Aiheesta muualla
  Kavoúsi Kástro Commonsissa 
Infobox OKNimi-testi OK: 
Kavoúsi Kástro (kreik. Καβούσι Κάστρο) on minolaisaikaisen asutuksen arkeologinen kohde Kreetan saarella Kreikassa. Se sijaitsee Ierápetran kunnassa noin 1,4 kilometriä kaakkoon nykyisestä Kavoúsin kylästä, josta se on saanut nimensä.
Kavoúsi Kástron (merkitty ympyrällä) ja Kavoúsi Vrontáksen (merkitty tähdellä) paikat mereltä nähtynä, alempana Kavoúsin kylä.
Kavoúsi Kástron paikka on ollut asuttu erityisesti myöhäisellä minolaisella kaudella IIIC (LM IIIC) noin 1200–1100 eaa. Paikalla on ollut jonkin verran asutusta vielä geometrisella kaudella. Asutus sijaitsee huipulla korkealla vuorenrinteessä, noin 713 metrin korkeudella merenpinnasta laskettuna. Alempana saman vuoren rinteessä sijaitsee toinen saman ajan arkeologinen kohde, Kavoúsi Vrontás.
Paikalla suoritti ensimmäisiä arkeologisia tutkimuksia Harriet Boyd vuonna 1900. Laajamittaiset arkeologiset kaivaukset alkoivat vuonna 1987. Niitä on suorittanut American School of Classical Studies at Athens eli Yhdysvaltain arkeologinen koulu.
Aiheesta muualla

Kuvia tai muita tiedostoja aiheesta Kavoúsi Kástro Wikimedia Commonsissa
Dagmar Käsling

| Mitalit | Mitalit | Mitalit |  |
| --- | --- | --- | --- |
|  Dagmar Käsling |  Dagmar Käsling |  Dagmar Käsling |  |
Maa:   Itä-Saksa
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | München 1972 | 4 × 400 m |  |
Dagmar Lühnenschloß (o.s. Käsling, s. 15. helmikuuta 1947 Magdeburg) on saksalainen pikajuoksija, joka aktiiviurallaan edusti Saksan demokraattista tasavaltaa.
Käsling juoksi Münchenin olympialaisissa 1972 avausosuuden DDR:n voittaessa kultaa 4 ×400 metrin viestissä maailmanennätysajalla 3.22,95. Hän sijoittui samoissa kisoissa seitsemänneksi 400 metrin juoksussa. Välierissä hän juoksi ennätyksensä 51,73.
Käsling avioitui pikajuoksija Gerhard Lühnenschloßin kanssa. Hän toimi professorina ja luennoitsijana urheilutieteen instituutissa Magdeburgissa. Vuonna 2005 hän julkaisi kirjan "Schnelligkeit".
Dance Central (pelisarja)

| Dance Central |
| --- | --- |
Kehittäjä:  Harmonix
Lajityyppi:  tanssipeli, musiikkipeli, rytmipeli
Alusta:  Xbox 360, Xbox One
Aiheesta muualla
MobyGames
Lisää peliartikkeleitaVideopelien teemasivulla
Dance Central on Harmonixin kehittämä tanssipelien sarja.
Pelit

Dance Central (2010)
Dance Central 2 (2011)
Dance Central 3 (2012)
Dance Central Spotlight (2014)
Dance Central (2019)
Christopher Cazenove

| Christopher Cazenove |
| --- | --- |
 Christopher Cazenove vuonna 2009.
Henkilötiedot
Koko nimi:  Christopher de Lerisson Cazenove
Syntynyt: 17. joulukuuta 1943  Winchester, Hampshire, Englanti
Kuollut: 7. huhtikuuta 2010 (66 vuotta) Lontoo, Englanti
Ammatti:  näyttelijä
Puoliso:  Angharad Rees (1973–1994)
Näyttelijä
Aktiivisena:  1970–2009
Merkittävät roolit:  Ben Carrington (Dynastia)
Aiheesta muualla
IMDb 
Elonet
Christopher de Lerisson Cazenove (17. joulukuuta 1943 Winchester, Hampshire – 7. huhtikuuta 2010 Lontoo) oli brittiläinen näyttelijä.
Hänet tunnettiin parhaiten 1980-luvun televisiosarjasta Dynastia, jossa hän esitti Ben Carringtonia vuosina 1986–1987. Cazenove sai usein näytellä yläluokkaisia roolihahmoja. Esimerkiksi BBC:n sarjassa Hotellin herttuatar (The Duchess of Duke Street, 1976–1977) hän oli aristokraatti Charles Haslemere.
Cazenove opiskeli Bristol Old Vic Theatre Schoolissa ja aloitti näyttelijänuransa teatterissa vuonna 1967. Hän esiintyi aluksi Leicesterissä, myöhemmin muun muassa West Endissä ja Broadwaylla. Ensimmäisen elokuvaroolinsa hän sai vuonna 1970 Julius Caesar -tuotannosta, jossa näytteli myös Charlton Heston. Myöhemmin Cazenove oli mukana elokuvissa Kolme miestä ja pikkuneiti (1990) ja Ritarin tarina (2001). Lisäksi hän vieraili esimerkiksi sarjoissa Kauhua kryptasta (1996), Siskoni on noita (2004), Yorkshiren etsivät (2005) ja Hotel Babylon (2009).
Elokuvia

| --- | --- |
 Julius Caesar (1970)  Tyttö sopassa (There's a Girl in My Soup, 1970)  Kuninkaan miekkamies (Royal Flash, 1975)  Taistelu aamunkoitteessa (Zulu Dawn, 1979)  Neulansilmä (Eye of the Needle, 1981)  Kuumuus ja kiihko (Heat and Dust, 1983)  Ranskalainen rakastaja (Until September, 1984)  Mata Hari (1985)  Seksuaalifantasiat (The Fantasist, 1986) :  Kuoleman enkeli (Windmills of the Gods, 1988)  Kyyneleet sateessa (Tears in the Rain, 1988)  Kolme miestä ja pikkuneiti (Three Men and a Little Lady, 1990)  Nainen ylitse muiden (To Be the Best, 1992)  Rautakotka 3 (Aces: Iron Eagle III, 1992)  Unohdettu menneisyys (The Proprietor, 1996)  Kujanjuoksu (Shadow Run, 1998)  Näkymätön tappaja (Contaminated Man, 2001)  Ritarin tarina (A Knight's Tale, 2001)
Yksityiselämä ja kuolema

Cazenove syntyi vuonna 1943 hugenottitaustaiseen sukuun. Hänen isänsä Arnold de Lerisson Cazenove toimi Britannian armeijan prikaatikenraalina.
Cazenove oli naimisissa näyttelijä Angharad Reesin kanssa vuosina 1973–1994. Parilla oli kaksi poikaa: Linford ja Rhys. Heidän esikoisensa Linford sai surmansa auto-onnettomuudessa vuonna 1999. Cazenoven myöhempi elämänkumppani oli Isabel Davis.
Helmikuussa 2010 Cazenove sairastui verenmyrkytykseen. Hän kuoli lontoolaisessa sairaalassa 7. huhtikuuta 2010. Juuri edeltävällä viikolla oli kuollut näyttelijä John Forsythe, joka esitti Dynastiassa Cazenoven hahmon veljeä Blake Carringtonia.
Aiheesta muualla

Christopher Cazenove Internet Movie Databasessa. (englanniksi)
Christopher Cazenove Elonetissä.
Kaurastenjärvi (Hämeenlinna, Kurkijärvi)

| Kaurastenjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°02′07″N, 24°58′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  ei laskuojaa 
Järvinumero:  35.793.1.009
Mittaustietoja
Pinnankorkeus:  154 m  
Rantaviiva:  0,36 km  
Pinta-ala:  0,732 ha  
Saaria:  ei saaria 
 fiKaurastenjärvi 
Kaurastenjärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 0,7 hehtaaria ja se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 350 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Teuronjärvenojan valuma-alueeseen (35.793) se kuuluu. Järven vedenpinnan korkeus on 154 metriä mpy.
Kentuckyn yliopisto

Kentuckyn yliopiston päärakennus
Kentuckyn yliopisto (engl. University of Kentucky) on Lexingtonissa Yhdysvaltojen Kentuckyn osavaltiossa toimiva yliopisto. Se on perustettu vuonna 1865. Syksyllä 2008 yliopistossa oli noin 26 000 opiskelijaa.
Yliopiston tunnetuimpia entisiä opiskelijoita ja tutkijoita on nobelisti Thomas Hunt Morgan.
NCAA:n alaisessa yliopistourheilussa Kentuckyn yliopistoa edustaa Kentucky Wildcats -nimellä kulkevat joukkueet. Vahva edustus yliopistolla on perinteisesti ollut etenkin miesten koripallossa, jossa se on mestaruusjuhliin päättyneen kauden 2012 jälkeen voittanut mestaruuden yhteensä kahdeksan kertaa.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu (englanniksi)
Virallinen urheilusivu (englanniksi)
Kevin Curren

| Kevin Curren |
| --- | --- |

Henkilötiedot
Syntynyt: 2. maaliskuuta 1958  Durban 
Tennispelaaja
Pituus:  185  cm
Paino:  77 kg
Kätisyys:  oikeakätisyys
Ammattilaisena:  1979–
Kaksinpeli
Voitot/tappiot:  339–234
Nelinpeli
Voitot/tappiot:  426–247
Aiheesta muualla
ITF
ATP
Kevin Melvyn Curren (s. 2. maaliskuuta 1958) on Etelä-Afrikassa syntynyt, vuonna 1985 Yhdysvaltain kansalaisuuden saanut tennispelaaja.
Kaksinpelissä Curren pääsi finaaliin Australian avoimissa 1984 ja Wimbledonissa 1985. Ensimmäisessä hän kuitenkin hävisi Mats Wilanderille ja jälkimmäisessä Boris Beckerille. Kaksinpelissä hänen korkein sijoituksensa maailmanlistalla oli viides sija.
Nelinpelissä Curren saavutti Grand Slam -otteluissa neljä mestaruutta: vuonna 1981 Yhdysvaltain avoimissa sekanelinpelissä, vuonna 1982 Wimbledonissa sekanelinpelissä ja Yhdysvaltain avoimissa sekä miesten nelinpelissä että sekanelinpelissä. Nelinpelissä Currenin korkein sijoitus oli kolmas, ja hän voitti 26 turnausta nelinpelissä.
Aiheesta muualla

Kuvia tai muita tiedostoja aiheesta Kevin Curren Wikimedia Commonsissa
1 2  ATP:n kotisivut . Tieto on haettu Wikidatasta.
Kentwood

| Kentwood |
| --- | --- |

 Koordinaatit: 30°56′10″N, 90°30′55″W 
Valtio:  Yhdysvallat
Osavaltio:  Louisiana
Piirikunta:  Tangipahoa
Hallinto:  
 – Pormestari:  Harold Smith
Pinta-ala:  
 – Kokonaispinta-ala:  261,3 km²
 – Josta vettä:  231 km² (88,31 %)
Väkiluku (2000):  2 205
 – Väestötiheys:  122,9 as./km²
Aikavyöhyke:  UTC-6
 
 Kentwoodla.org 
Infobox OKVirheellinen NIMI-arvo: 
Kentwood on pieni kunta (town) Yhdysvalloissa Louisianan osavaltiossa. 2000-luvun alussa kaupungin asukasluku oli noin 2 205 asukasta.[lähde? ] Kaupunki on Britney Spearsin lapsuuden kotikaupunki.[lähde? ]
Aiheesta muualla

American FactFinder, United States Census Bureau: Kentwood town, Louisiana (englanniksi)
Kentwoodin, Louisiana kotisivu (Arkistoitu – Internet Archive) (englanniksi)
Candace Parker

Candace Parker heittämässä
Candace Nicole Parker (s. 19. huhtikuuta 1986 Saint Louis, Missouri) on yhdysvaltalainen koripalloilija. Hän edustaa WNBA-liigan Los Angeles Sparksia. Hän pelaa yleensä laitahyökkääjänä.
Ura > Ennen ammattilaisuraa

Ennen ammattilaisuraansa Parker pelasi Tennesseen yliopiston naisten koripallojoukkueessa Tennessee Lady Volunteersissa. Hän aloitti joukkueessa vuonna 2005 oltuaan edellisen kauden sivussa toipuessaan polvileikkauksista. Hän oli voittamassa Lady Volsin riveissä NCAA:n kaakkoisen konferenssin (Southeastern Conference) turnausmestaruutta vuonna 2006 ja kahta NCAA:n mestaruutta, vuosina 2007 ja 2008. Lady Volunteers voitti vuoden 2007 NCAA-loppuottelussa Rutgersin yliopiston joukkueen pistein 59–46 ja vuoden 2008 loppuottelussa Stanfordin yliopiston joukkueen pistein 64–48, ja Parker palkittiin molempina vuosina mestaruusturnauksen parhaana pelaajana. Hänet palkittiin myös Wade Trophylla vuonna 2007 ja Naismith Awardilla sekä John R. Wooden Awardilla vuosina 2007 ja 2008. Hän voitti mainitut palkinnot yliopistokoripallon vuoden naispelaajana.
Ennen yliopistouraansa Parker pelasi Naperville Central High Schoolin joukkueessa Napervillessa Illinois'ssa. Hän oli voittamassa kahta Illinois'n osavaltion mestaruutta, vuosina 2003 ja 2004. Parker palkittiin molempina vuosina USA Todayn ja Gatoraden vuoden parhaan naispuolisen high school -koripalloilijan palkinnoilla sekä Naismith Prep Player of the Year Awardilla.
Ura > WNBA-ura

Los Angeles Sparks varasi Parkerin WNBA:n uusien pelaajien varaustilaisuuden ensimmäisen kierroksen ensimmäisenä varauksena huhtikuussa 2008. Parker aloitti ammattilaisuransa samana keväänä. Hän pelasi ensimmäisen WNBA:n runkosarjaottelunsa 17. toukokuuta, jolloin Sparks kohtasi Phoenix Mercuryn. Parker teki ottelussa, jonka Sparks voitti pistein 99–94, 34 pistettä ja on näin eniten pisteitä ensimmäisessä WNBA-ottelussaan tehnyt pelaaja. Edellinen ennätys, 25 pistettä, oli Cynthia Cooperin hallussa WNBA:n aloituskaudelta 1997.
Ura > Maajoukkue

Parker valittiin syksyllä 2006 edustamaan Yhdysvaltain maajoukkuetta koripallon naisten maailmanmestaruuskilpailuihin. Hän oli nuorin Yhdysvaltain naisten maajoukkueessa pelannut pelaaja sitten vuoden 1994. Yhdysvallat voitti turnauksessa pronssia. Vuonna 2007 hän oli voittamassa Amerikan mestaruusturnausta (FIBA Americas Championship for Women), jonka loppuottelussa Yhdysvallat kukisti Kuuban joukkueen pistein 101–71. Parker ja Tina Thompson olivat turnauksessa Yhdysvaltain joukkueen parhaat pistenaiset, kun molemmat tekivät viidessä ottelussa 69 pistettä.
Yksityiselämä

Parkerin vanhemmat ovat Larry ja Sara Parker. Hänellä on kaksi veljeä, joista toinen, Anthony Parker, on ammattilaiskoripalloilija. Anthony Parker on pelannut ammattilaisurallaan Philadelphia 76ersin, Orlando Magicin ja Toronto Raptorsin riveissä NBA-liigassa sekä israelilaisjoukkue Maccabi Tel Avivissa ja italialaisjoukkue Pallacanestro Virtus Romassa.
Parker on kihloissa NBA-koripalloilija Shelden Williamsin kanssa. Williams on edustanut keväästä 2008 Sacramento Kingsiä.
Aiheesta muualla

Wikimedia Commonsissa on kuvia tai muita tiedostoja aiheesta .
Candace Parker WNBA:n verkkosivuilla
Kaurastenjärvi (Hämeenlinna, Parikkala)

| Kaurastenjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°07′55″N, 24°57′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  oja Ormajärveen 
Järvinumero:  35.792.1.002
Mittaustietoja
Pinnankorkeus:  101 m  
Rantaviiva:  0,956 km  
Pinta-ala:  5,451 ha  
Saaria:  ei saaria 
 fiKaurastenjärvi 
Kaurastenjärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 5,5 hehtaaria ja se on 400 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 950 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Ormajärven valuma-alueeseen (35.792) se kuuluu. Järven vedenpinnan korkeus on 101 metriä mpy.
Charles Correll

Charles Correll vaimonsa kanssa.
Charles James Correll (2. helmikuuta 1890 Peoria, Illinois. Yhdysvallat – 26. syyskuuta 1972 Chicago, Illinois) oli yhdysvaltalainen radionäyttelijä. Radiosarjassa Amos ’n’ Andy (1928–1960) Correll esitti toista päähenkilöä Andy Brownia. Hänen poikansa Charles Correll Jr. (1944–2004) oli Emmy-palkittu kuvaaja ja ohjaaja.
Charles Correllilla on tähti Hollywood Walk of Famella. Lisäksi hän on päässyt sekä Radio Hall of Fameen (1988), että NAB Hall of Fameen (1977).
Aiheesta muualla

Charles Correll Internet Movie Databasessa. (englanniksi)
Charles Conrad

| Charles Conrad |
| --- | --- |

Henkilötiedot
Syntynyt: 2. kesäkuuta 1930 Philadelphia, Pennsylvania
Kuollut: 8. heinäkuuta 1999 (69 vuotta) Ojai, Kalifornia
Kansalaisuus:  yhdysvaltalainen
Ura
Tyyppi:  Nasan astronautti
Lennot

:  Gemini 5
 
:  Gemini 11
 
:  Apollo 12
 
:  Skylab 2
 
Charles ”Pete” Conrad Jr. (2. kesäkuuta 1930 Philadelphia, Pennsylvania – 8. heinäkuuta 1999 Ojai, Kalifornia) oli kolmas Kuun pinnalla käynyt yhdysvaltalainen astronautti.
Conrad syntyi vuonna 1930 Philadelphiassa Yhdysvalloissa varakkaaseen pankkiiriperheeseen. Hänen perheensä menetti kuitenkin omaisuutensa talouslamassa vuonna 1942 ja perhe joutui muuttamaan pois kartanostaan pienempään taloon. Nuorena Conrad oli kesätöissä Paolin lentokentällä. Aluksi hän leikkasi ainoastaan ruohoa mutta aikaa myöten hän oppi lentokentällä myös lentokoneen korjausta. Autettuaan erästä lentäjää korjaamaan lentokoneensa, Conrad sai lentäjältä virallista lento-opetusta. Conrad valmistui 1953 ilmailutekniikan linjalta yliopistosta ja siirtyi sen jälkeen laivastoon, jossa hänestä tuli sotilaslentäjä.
Vuonna 1959 Conrad kutsuttiin psykologisiin testeihin, joissa valittiin Mercury-astronautteja. Conrad oli ainoa joka kapinoi testeissä avoimesti testaajia vastaan mutta hänet valittiin silti mukaan ohjelmaan.
Conrad lensi Gemini 5 -lennolla maan ympäri, Apollo 12 -lennolla Kuuhun ja oli mukana toisella Skylab-avaruusasemalle tehdyllä lennolla. Gemini 5-lennolla Conrad oli 10:s amerikkainen avaruuslentäjä, ja 20:s avaruuslentäjä koko maailmassa. Conrad kuoli moottoripyöräonnettomuudessa noin kaksi viikkoa ennen ensimmäisen kuulennon 30-vuotisjuhlaa.
Aiheesta muualla

Kuvia tai muita tiedostoja aiheesta Charles Conrad Wikimedia Commonsissa
Conan barbaari (täsmennyssivu)

Conan barbaari (Conan the Barbarian) on hahmo, jonka on luonut Robert E. Howard. Nimi voi viitata myös seuraaviin:
Conan barbaari, sarjakuvalehti
Conan – barbaari, elokuva vuodelta 1982
Conan the Barbarian, romaani
Conan the Barbarian, elokuva vuodelta 2011
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Conan barbaari”, voi hakea sivunnimihaulla, laajalla sivunnimihaulla tai tekstihaulla.
Cia-cia

| Cia-cia |
| --- | --- |
Oma nimi:  바하사 찌아찌아, Bahasa Ciacia
Tiedot
Alue:   Indonesia
Puhujia:  80 000 (2005)
Sija:  ei 100 suurimman joukossa
Kirjaimisto:  hangeul, latinalainen
Kielitieteellinen luokitus
Kielikunta:  Austronesialaiset kielet
Kieliryhmä:  Polynesialaiset kielet
ISO 639-3:  cia
 Ohje 
Cia-cia (hanguliksi: 바하사 찌아찌아, romanisaatio Bahasa Ciacia) on austronesialainen kieli, jota puhutaan pääasiassa Baubaun kaupungissa eteläisessä Butonissa, Indonesiassa. Sen lähimpiä sukulaiskieliä ovat lasalimu ja kumbewaha. Kielen katsotaan olevan uhanalainen.
Vuonna 2005 cia-ciata puhui noin 80 000 henkilöä.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puoliavoin | e |  | o |
| Avoin |  | a |  |
Lähde:
Fonologia > Konsonantit

|  | Bilabiaali | Alveolaari | Postalveolaari | Velaari | Uvulaari | Glottaali |
| --- | --- | --- | --- | --- | --- | --- |
| Nasaali | m | n |  | ŋ |  |  |
| Klusiili | p | b | t | d |  | k | g |  |  |
| Implosiivi | ɓ | ɗ |  |  |  |  |
| Affrikaatta |  |  | t͡ʃ | d͡ʒ |  |  |  |
| Frikatiivi | β | s |  |  |  | h |
| Tremulantti |  | r |  |  | ʁ |  |
| Lateraali |  | l |  |  |  |  |
Lähde: